ژاپن پرنسسی ماکو، خالق‌دان بیریله ائولنه‌جیی اوچون عنوانینی ایتیره‌جک.
ژاپن ایمپراتورو آکییتونون ان بؤیوک نوه‌سی پرنسس ماکو نیشانلاندی.
ایمپراتورلوق سارایی آژانسی، پرنسس ماکونون اؤزو کیمی توکیوداکی اولوسلارآراسی خریستیان اونیورسیته‌سی‌نین ماذونو اولان صینیف یولداشی کئی کومورو ایله نیشانلاندیغینی بیلدیردی.
هر ایکی‌سی ده 25 یاشیندا اولان گنجلر، تشکیل ائتدیک‌لری مطبوعات کنفرانسیندا، ایلیشکی‌لری‌نین 5 ایل اؤنجه اونیورسیته‌ده باشلادیغینی سؤیله‌دی.
اول نیشان‌لی‌سی کومورونون گؤزل گولوشون‌دن ائتکیلندیگینی بیلدیرن پرنسس ماکو، زامانلا نیشان‌لی‌سی‌نین ایراده‌لی، چالیشقان و بؤیوک بیر اوریی اولدوغونو آنلادیغینی بیلدیردی.
پرنسس، کومورونون، ایمپراتور عائله‌سی طرفین‌دن قبول ائدیلدیگی اوچون مینتدار و موتلو اولدوغونو دیله گتیردی.
کومورو، نیشان‌لی‌سینا دسامبر 2013ده ائولنمه تکلیف ائتمیشدی.
قادین‌لارین تاختا چیخاممادیغی ژاپندا، ماکو خالق‌دان بیریله ائولنه‌جیی اوچون پرنسس‌لیک عنوانینی ایتیره‌جک.
